ການຂື້ນແຜນກຳນົດພະນັກງານນຳພາ ການຄຸ້ມຄອງວິທະຍາໄລຄູສາລະວັນ
ໃນຄັ້ງວັນທີ 21 – 23 ເວລາ 8:00 – 11:30 ໂມງ ວິທະຍາໄລຄູສາລະວັນໄດ້ຈັດກອງປະຊຸມ ການຂຶ້ນແຜນກຳນົດພະນັກງານນຳພາ - ຄຸ້ມຄອງ ທີ່ສະໂມສອນໃຫຍ່ຂອງວິທະຍາໄລຄູ ໃຫ້ກຽດເປັນປະທານໃນກອງປະຊຸມຄັ້ງນີ້ແມ່ນ ທ່ານ ສຸລິດ ສຸລິວົງ ເລຂາຄະນະພັກຮາກຖານ ຜູ້ອຳນວຍການວິທະຍາໄລຄູສາລະວັນ. ພ້ອມດ້ວຍແຂກຖືກເຊີນ, ໃຫ້ກຽດເຂົ້າຮ່ວມກອງປະຊຸມປະກອບມີຄະນະຈັດຕັ້ງແຂວງ ສາລະວັນ, ທ່ານ ເກດ ພັນລັກ ວ່າການຫົວໜ້າກົມສ້າງຄູ, ທ່ານ ນາງ ວຽງແກ້ວ ວ່າການຫົວໜ້າຈັດຕັ້ງ ແລະ ພະນັກງານ ພ້ອມດ້ວຍພະນັກງານພາຍໃນວິທະຍາໄລຄູສາລະວັນເຂົ້າຮ່ວມ
ການຈັດກອງປະຊຸມໃນຄັ້ງນີ້ແມ່ນອີງຕາມບົດແນະນຳເລກທີ 198/ຄຈສພ ລົງວັນທີ 13.10.2017. ການຈັດຕັ້ງປະຕິບັດຄຳສັ່ງ ເລກທີ 08/ກມສພ ວ່າດ້ວຍການຂຶ້ນແຜນກຳນົດພະນັກງານນຳພາ - ຄຸ້ມຄອງ ແລະ ບົດແນະນຳເລກທີ 01/ຄຈຂ.ສວ ລົງວັນທີ 06 MAR 2017 ວ່າດ້ວຍການຂຶ້ນແຜນກຳນົດພະນັກງານນຳພາ - ຄຸ້ມຄອງຂັ້ນແຂວງ ຄຸ້ມຄອງທົ່ວແຂວງສາລະວັນປະຈຳປິ 2017. ການຈັດກອງປະຊຸມໃນຄັ້ງນີ້ມີຈຸດປະສົງເພື່ອກຳນົດພະນັກງານນຳພາ - ຄຸ້ມຄອງວິທະຍາໄລຄູສາລະວັນ. ໃນນັ້ນທ່ານ ທ່ານ ສຸລິດ ສຸລິວົງ ເລຂາຄະນະພັກຮາກຖານ ຜູ້ອຳນວຍການວິທະຍາໄລຄູສາລະວັນ ໄດ້ໃຫ້ກຽດຂຶ້ນຜ່ານບົດແນະນຳເລກທີ 01/ຄຈຂ.ສວ ລົງວັນທີ 06 MAR 2017 ການຂຶ້ນແຜນກຳນົດພະນັກງານນຳພາ - ຄຸ້ມຄອງຂັ້ນແຂວງ ຄຸ້ມຄອງທົ່ວແຂວງສາລະວັນປະຈຳປິ 2017; ໃນວາລະຕໍ່ມາທ່ານ ສຸດອນ ວົງສະຫວັດ ຮອງຜູ້ອໍານວຍການວິທະຍາໄລຄູສາວັນ ໄດ້ໃຫ້ກຽດຂຶ້ນຜ່ານຂໍ້ກຳນົດມາດຕະຖານສະບັບທີ 04 /ກມສພ ແລະ ດຳລັດວ່າດ້ວຍມາດຕະຖານຕຳແໜ່ງບໍລິຫານຂອງລັດຖະກອນ.
ໃນວາລະຕໍ່ມາຂອງກອງປະຊຸມແມ່ນໄດ້ດຳເນີນການປະເມີນຕຳແໜ່ງບໍລິຫານ ຜູ້ອຳນວຍການ ແລະ ຮອງຜູ້ອຳນວຍການ ວິທະຍາໄລຄູສາລະວັນ ຕາມເນື້ອໃນ 14 ມາດຕະຖານການປະເມີນຜົນການປະຕິບັດວຽກງານຂອງພະນັກງານ ທີ່ມີຕຳແໜ່ງບໍລິຫານ ຫົວໜ້າ ແລະ ຮອງຜູ້ອຳນວຍການ.
ຂ່າວໂດຍ: ຫົງ ອານົນ ນິລະມິດ